cyanic-selkie/wikianc huggingface dataset:
Mikrofon
Akustiske mikrofoner
Mikrofoner kan ha forskjellige karakteristikker alt etter bruksområdet. Følsomhetskarakteristikken avhenger av hvordan de to sidene av membranen påvirkes av lydfeltet hver for seg. De enkleste mikrofoner er lukkede systemer som er like følsomme for lyd fra alle retninger; de har såkalt kulekarakteristikk. Mikrofoner som er følsomme forfra og fra siden, men mindre følsom rett bakfra har såkalt nyrekarakteristikk. Noen avanserte mikrofoner er kun følsomme for lyd som kommer rett forfra og i liten grad fra alle andre retninger. Disse kalles retningsmikrofoner eller supernyrer.
Det er flere måter lydens trykkendringer i lufta kan omsettes til elektriske signaler på:
Dynamiske mikrofoner
I en dynamisk mikrofon overføres membranens svingninger til en spole som beveger seg i magnetfeltet til en permanent magnet. Det induseres derved en vekselspenning i spolen som er proporsjonal med spolens hastighet. Slik kan en vanlig høyttaler også fungere som en mikrofon. Dynamiske mikrofoner er billige, robuste og gode, og derfor de vanligste typene. Slike mikrofoner er ganske lavohmige.
Kullkornmikrofoner
I eldre telefoner er membranen i kontakt med kullstøv på baksiden. Når lydbølgene trykker membranen inn mot kullstøvet blir den elektriske motstanden mellom membranen og bunnen av kullstøvbeholderen mindre, og motstanden øker når membranen går utover. Kullstøvet støyer og trenger en anselig strøm for å oppnå funksjonen sin. De er gått helt ut av bruk i dag.
Pizoelektriske mikrofoner
Piezoelektriske materialer danner elektriske spenninger mellom overflatene når de bøyes. For å få tilgang til spenningen metalliseres de to sidene slik at begge flatene er ledende. Slike mikrofoner er nokså høyohmige.
Kondensatormikrofoner
Disse består av en fast ledende del og et ledende membran som er isolerte fra hverandre og som til sammen danner en kapasitet (kondensator). Kondensatoren tilføres en elektrisk likespenning (over en stor motstand) og får derved en ladning gitt av Q = U*C. Membranens bevegelser endrer kapasiteten. Ladningen er konstant, slik at U = Q/C fører til en spenningsvariasjon omvendt proporsjonal til kapasitetsvariasjonen. Kapasiteten er svært lav; tilsvarende blir signalspenningen lav og utgangsimpedansen svært høy. Av den grunn sitter det alltid en signalforsterker svært nær eller i mikrofonen; kabelkapasiteter ville ellers desimere signalet. Følsomheten øker med den tilførte spenningen som gjerne ligger i området 12 til noen hundre volt. De fleste profesjonelle mikrofonforsterkere er utstyrt med 48 volt forsyning, og de fleste kondensatormikrofoner følger denne standarden, ofte med fantomspenning som forsyning både til kapselen og forforsterkeren. Grunnet sine forsterkerkretser har de noe egenstøy. De utgjør hovedandelen av mikrofoner brukt i profesjonelle lydstudioer og i profesjonell akustisk måleteknikk.
Elektretmikrofoner
Et elektret er et elektrisk forspent keramisk materiale. Slike mikrofoner er svært lik kondensatormikrofonen i arbeidsprinsippet, men trenger ikke tilførsel av en ekstern spenning for å tilføre en ladning til elementet. Forsterkeren utgjøres ofte av en svært enkel emitterfølger som trenger noen få volt for funksjonen. Elektretmikrofoner er de billigste typene i dag. Elekretmikrofoner med kulekarakteristikk er den vanligste typen mikrofoner brukt innenfor ikke-profesjonelle akustikkmålinger.
Båndmikrofoner
Båndmikrofoner er dynamiske mikrofoner der membranen er et fleksibelt bånd av metall, ofte aluminium, som er opphengt i et sterkt magnetfelt. (Eng: Ribbon microphone). Den induserte spenningen er svært lav, men det er også impedansen slik at spenningen problemløst kan økes ved hjelp av en transformator. Membranen er for det meste åpent fra begge sider slik at mikrofonene er like følsomme bakfra som forfra; de har en såkalt åttetalls-karakteristikk.
Kontaktmikrofoner
Mikrofoner som ikke reagerer på lyd, men på mekaniske svingninger i en overflate kalles Kontaktmikrofoner. Disse kan baseres på forskjellige arbeidsprinsipper som nevnt under Akustiske mikrofoner. En typisk kontaktmikrofon er en strupemikrofon.
Undervannsmikrofoner, hydrofoner
Disse har til vanlig ikke noe membran, men omvandler variasjoner i vanntrykket til elektrisk spenning uten nevneverdige mekaniske bevegelser. Signalspenningen genereres av et keramisk materiale som er innstøpt i gummi eller plast. Vanlige, enkeltstående hydrofoner har alltid kulekarakteristikk; lydtrykkets innfallsretning har ingen betydning. Mot høyere frekvenser kan forskjeller i retningsfølsomhet oppstå.
Mikrofoner karakteriseres hovedsakelig av:
Alpint under Vinter-OL 1972
Under OL 1972 i Sapporo ble det arrangert seks øvelser i alpint. De tre beste i utfor, storslalåm og slalåm fikk både OL- og VM-medaljer. I den alpine kombinasjonen ble det bare delt ut VM-medaljer.
Kombinasjon
For kombinasjonsøvelsene ble det ikke delt ut olympiske medaljer, bare VM-medaljer
Liste over elver i Nordland
Elver og vassdrag i Nordland
Nord for Fauske strekker de tre store fjordene Folda, Tysfjorden og Ofotfjorden seg langt inn i landet, ofte til bare noen kilometers avstand til vannskillet i øst. Som følge av dette finner vi ingen av de lange dalførene som lenger sør strekker seg i retning nord-sør og danner grunnlaget for større vassdrag. Elvene i nordfylket blir derfor korte og strie, og den eneste elva av noen størrelse i dette området er Skjoma.
Liste over elver
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden. Lista er begrenset til elver med nedbørfelt over 20 km² eller middelvannføring over 1,00 m³/s.
For bedre oversikt er lista delt opp i tre distriktsvise avsnitt: «Helgeland», «Salten» og «Ofoten, Vesterålen og Lofoten», samt et eget avsnitt for elver som renner fra Nordland inn i Sverige. Større vassdrag er skilt ut i egne avsnitt.
Lista omfatter kun elver som helt eller delvis ligger i Nordland.
Elver som renner fra Nordland og inn i Nord-Trøndelag
I Namsen-vassdraget:
I Ångermanälvens vassdrag:
Holmestrand kirke
Holmestrand kirke er en Y-kirke fra 1674 i Holmestrand kommune. Byggverket er i tre og har 300 plasser. Adkomst til stedet er via Fv315 og Fv313.
The Ne’er-Do-Well
The Ne'er-Do-Well er en amerikansk stumfilm fra 1916, regissert av Colin Campbell.
Handling
Den tidligere college-fotballhelten Kirk Anthony, til skuffelse for faren som er en stor jernbane-magnat, nekter å følge faren sin inn i forretningsverdenen. Kirk foretrekker å trene et fotball-lag, helt til han blir dopet under en seierafest og deretter blir han gjemt om-bord i et dampskip på vei til Panama. Under denne reisen forelsker fru Edith Cortlandt, som allerede er gift med en diplomat, seg i Kirk.
I Panama blir Kirk og Allan Allan, en kamerat opprinnelig fra Jamaica, arrestert fordi Kirk ved et uhell forårsaker et opprør. Men fru Cortlandts innflytelse får Kirk ut av fengsel, og hun skaffer ham en jobb. Der forelsker han seg i Chiquita Garavel. Men senere velger Cortlandt å begå selvmord - og Kirk, som i all hemmelighet har giftet seg med Chiquita, blir arrestert på grunn av dette.
Holmestrand kirke
Kirken er pr. 2011 under restaurering, blant annet på grunn av funn av store råteskader i tømmerveggene.
Alexander Dalrymple
Alexander Dalrymple (født 24. juli 1737 i New Hailes i Midlothian nær Edinburgh, død 19. juni 1808 i London) var en britisk geograf, det britiske admiralitets første hydrograf og medlem av Royal Society.
Han var talsmann for teorien om et stort uoppdaget kontinent Terra Australis Incognita i det sørlige Stillehav. Han utferdiget tusener av sjøkart og kartla et stort antall havområder for første gang og bidro på den måte vesentlig til sikkerheten til sjøs. Hans teorier avstedkom flere ekspedisjoner som søkte etter det mytiske land, inntil James Cooks annen reise (1772–1775) førte til den konklusjon at hvis det eksisterte, måtte det ligge sør for 65° sørlig bredde.
Liv og virke
Dalrymple ble født som den syvende av seksten barn. Hans foreldre var James Dalrymple og hans kone, datter av jarlen av Haddington.
Han dro til London i 1752 og ble utnevnt til skriver i British East India Company og utstasjonert i Madras. Mens han var hos East India Company, ble han opptatt av handelsmuligheter med India og Kina. Han fremforhandlet en avtale med Azim ud Din I, sultanen av Sulu, og besøkte Kanton 22 år gammel.
I 1765 vendte han tilbake til London. Der møtte han bygningsingeniøren John Smeaton som i sitt studium av vindmøller hadde utferdiget en beskrivende skala for vindhastigheter. Denne skala var medtatt i en avhandling som Smeaton fikk tildelt Copleymedaljen for. I sin bok Defining the Wind: The Beaufort Scale and How a 19th-Century Admiral Turned Science into Poetry skriver Scott Huler at Dalrymple etter sine reiser var blitt overbevist om at en standardskala for måling av vindhastigheter ville være av stor verdi for sjøfolk, og at han hadde tatt Smeatons skala med i sin bok Practical Navigation som ble skrevet omkring 1790 men aldri utgitt. Det menes at Dalrymple gav denne informasjonen videre til Francis Beaufort, som senere bearbeidet materialet til den vindskalaen som bærer hans navn.
Da han oversatte noen spanske dokumenter som var blitt tatt på Filippinene i 1752, fant Dalrymple Luís Vaez de Torres' beretning som beviste eksistensen av en passasje sør for Ny-Guinea (nå kjent som Torresstredet). Denne oppdagelse fikk Dalrymple til å utgi Historical Collection of the Several Voyages and Discoveries in the South Pacific Ocean i 1770-1771, som skapte stor oppmerksomhet på grunn av hans påstand om eksistensen av et ukjent kontinent. I mellomtiden var James Cook blitt utnevnt til å lede en ekspedisjon til det sørlige Stillehav, som i 1770 oppdaget østkysten av Australia.
Dalrymple ble valgt til medlem av Royal Society i 1771. .Hans nomineringsbrev ble underskrevet av Benjamin Franklin, Richard Hazard, John Colebrooke, John Pringle, Daniel Wray, Charles Morton, James Burrow, William Hunter og Nevil Maskelyne.
I 1782 ble han valgt til medlem av det svenske Kongelige Vitenskapsakademi.
Karolína Grohová
Karolina Grohová (født 21. november 1990) er en tsjekkisk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 38 på sprinten.
Dragan Travica
Dragan Travica (født 28. august 1986) er en italiensk volleyballspiller. Han representerte landet sitt under Sommer-OL 2012 i London, der han tok bronse med det italienske landslaget.
Sør-Trøndelag Regiment
Sør-Trøndelag Regiment var et regiment i Hæren som ble opprettet 1. august 1995. Det hadde hovedkvarteret sitt i Trondheim, men ble nedlagt i 2002.
Japan under Vinter-OL 1998
Japan under Vinter-OL 1998. 156 sportsutøvere, nittitre menn og sekstitre kvinner fra Japan deltok i fjorten sporter under Vinter-OL 1998 i Nagano i Japan. Vertsnasjonen Japan kom på sjuendeplass med fem gull-, en sølv- og fire bronsemedaljer. Skøyteløperen Hiroyasu Shimizu var Japans flaggbærer under åpningsseremonien.
Reidar Mjøens legat
Prisen kom til ved at Reidar Mjøen til sin 75-årsdag i 1946 skjenket et beløp som kritikerlaget skulle bruke til et kritikerlegat, som fikk hans navn. Vedtektene ble stadfestet i 1955.
En reise til India
En reise til India (originaltittel: A Passage to India) er en britisk dramafilm fra 1984 regissert av David Lean. Hovedrollene spilles av Victor Banerjee, James Fox, Judy Davis og Peggy Ashcroft. Filmen er basert på 1924-romanen «A Passage to India», skrevet av E. M. Forster.
Handling
Handlingen er lagt til 1920-årenes India, da landet var en britisk koloni.
Den britiske kvinnen Adela Quested (Judy Davis) er på reise i India og hevder å ha blitt voldtatt av inderen Dr. Aziz (Victor Banerjee) under en strabasiøs utflukt til noen huler i fjellene. Etterhvert som dramaet utvikler seg blir det store spørsmålet hvorvidt hun snakker sant. Har hun blitt voldtatt eller er det hun som har forført ham, og har det skjedd noe i det hele tatt? Det blir satt i gang en rettssak etter britisk skikk og bruk som etter hvert får stor oppmerksomhet i det indiske samfunnet.
Filmen omhandler motsetningene mellom indiske tradisjoner, tro og levesett, satt opp mot engelsk kolonimakt med sin arroganse, maktmisbruk og ufølsomhet.
Robert Steen (andre betydninger)
Robert Steen er navnet til flere personer:
En reise til India
Om filmen
Filmen ble godt mottatt av kritikerne og har oppnådd høye 83% på Rotten Tomatoes. Variety var begeistret og skrev «an impeccably faithful, beautifully played and occasionally languorous adaptation of E.M. Forster's classic novel about the clash of East and West in colonial India». For flere kritikere se. Kommersielt kan den beskrives som en moderat suksess da den innbrakte $27 millioner ved amerikanske kinoer.
Reisen til India vant i 1985 Oscar i kategoriene beste kvinnelige birolle (Peggy Ashcroft) og beste musikk (Maurice Jarre), og ble nominert i ytterligere 9 kategorier. Den vant samme år tre Golden Globes i samme kategorier, pluss beste utenlandske film. Den ble året etter tildelt en BAFTA-pris for beste kvinnelige hovedrolle (Peggy Ashcroft). Den ble også tildelt en rekke andre priser.
Galloisia
Utseende
Middelsstore, brede, matte, mørke snutebiller. Snuten er utvidet ytterst, noe klubbeformet. Pronotum er avrundet, noe bredere enn langt, dekkvingene rundede.
Utbredelse
Gruppen er utbredt i Øst-Asia (Kina, Japan).
Olav Bægjuv
Olav Bægjuv (født 19. januar 1830 i Seljord, død i Amerika antakelig første halvdel av 1900-tallet) var en norsk folkemusikkutøver fra Telemark.
Bægjuven var sønn av Jakob Eivindson Dale (Vouskare) som var bror av Øli Skogen – en av Olea Crøger og Magnus Brostrup Landstad sine beste kilder. Olav Bægjuv var søskenbarn med Olav Skogen, og i slekt med Tjønnstaulene.
Det var et stort tap for spelemannsstanden da Olav reiste med kona, Gunnhild Jørensdotter Berge, til Amerika i 1869. Sønnen Jakob Olavsson Bægjuv fulgte med foreldrene som tenåring. Jakob ble og spelemann og kom i kontakt med Olav Napper fra Fyresdal. Norske spelemenn som blant annet Høye Kvåle fra Seljord, var på Amerikaferd og fikk lære slåtter av Jakob etter Olav Bægjuv. Bægjuvfolket kom ikke tilbake til Norge.
Bægjuvslåtter i skriftlige kilder
Eksempler på slåtteformer etter Olav Bægjuv:
Some Time in New York City
Some Time in New York City var det tredje albumet til John Lennon etter at The Beatles brøt opp, og også det fjerde samarbeidsalbumet med Yoko Ono og det sjette albumet han hadde gitt ut på egenhånd eller sammen med Yoko Ono. Albumet er kjent for å ha vært et svært politisk album som argumenterer mot kjønnsdiskriminering, rasisme, fengselssystemet og kolonialisme. Albumet hadde sterkt venstreradikal politisk dreining. I tillegg til dette var albumet en hyllest til Lennons nye hjemland og -by. Etter suksessen med Imagine, ble dette albumet mislykket både økonmisk og på hitlistene. Kritikerne anklaget ham for «Egoistisk latskap» og for dårlig arbeid. Lennon tok skade av kritikken, og det fikk ham til å tvile på egne evner.
Spor
Alle sanger skrevet av John Lennon og Yoko Ono med mindre noe annet står oppført.
Grégory Vignal
Grégory Vignal (født 19. juli 1981 i Montpellier i Frankrike) er en fransk fotballspiller som for tiden er klubbløs etter at hans kontrakt med Birmingham City FC gikk ut sommeren 2010.
Klubbkarriere
Han imponerte med en gang for reservelaget deres og han fikk sin debut for A-laget mot Rotherham United i FA-cupen. Han spilte ytterligere seks kamper 2000/01 sesongen.
Han imponerte for Frankrikes U-18 landslag i fotball og spilte noe bra kamper for Liverpool i starten av 2001/02 sesongen. Men han klarte ikke å slå litt mer rutinerte John Arne Riise i kampen om plassen som venstreback på Liverpool og han fikk bare 9 kamper den sesongen.
2002/03 sesongen fikk han bare 4 kamper, og han ble etter hvert lånt ut til SC Bastia. I 2003/04 sesongen ble han lånt ut den første halvdelen av sesongen til Stade Rennais FC og den andre halvdelen til RCD Espanyol.
I 2004/05 sesongen var han lånt ut til Rangers FC der han imponerte stort og var med på å vinne Skotsk Premier League og Skotsk Ligacup.
I slutten av sesongen gikk kontrakten hans med Liverpool ut og Rangers ville gjerne signere ham permanent, men forhandlingene strandet og han gikk i stedet til Portsmouth FC. Men han ble frigitt fra klubben etter å ikke ha imponert Harry Redknapp i løpet av 2005/06 sesongen. Han gikk dermed gratis til RC Lens. Lens lånte ham ut i siste halvdel av 2006/07 sesongen til den tyske klubben 1. FC Kaiserslautern. I juli 2007 ble han utlånt til Southampton.
Studentorganisasjonen i Bodø
Studentorganisasjonen i Bodø (SOB) er en interesseorganisasjon for studentene ved Nord universitets hovedcampus Bodø. Organisasjonen ble dannet 19. april 1994. Tidligere var organisasjonen det øverste organet for studentene ved daværende Høgskolen i Bodø og senere Universitetet i Nordland.
Den demokratiske forankringen skjer gjennom et studentting som besluttende organ mellom årsmøtene. Studenttinget består av valgte delegater fra hver studentforening sine allmøter. Representasjonen fra foreningene avgjøres av antall medlemmer ved studentforeningenes fakultet. Studenttingets sammensetning blir utregnet fra de offisielle tall som foreligger fra institusjonen.
SOB skal ivareta studentenes interesser faglig og sosialt samt se til at deres rettigheter som studenter blir tilfredsstillende ivaretatt. Studenttinget skal aktivt bidra til utviklingen av studentvelferden i ved Nord universitet. SOB er et partipolitisk uavhengig organ. SOB skal være høringsorgan for saker som er av betydning for alle studentene, eller berører studenter på tvers av fakulteter, og kan fatte vedtak for alle studentene de representerer.
Styret er ansvarlig for de daglige gjøremål innenfor Studentorganisasjonens ansvarsområde og skal følge opp vedtak gjort i Studenttinget.
Helgeland/Rana
Studentorganisasjonen Helgeland, tidligere Rana studentforening, er en forening som ligger under Studentorganisasjonen i Bodø (SOB). Organisasjonen holder til på Campus Helgeland, Mo i Rana. Studentorganisasjonen jobber for studentvelferden og er studentenes ansikt utad på Campus Helgeland. Den arrangerer sosiale sammenkomster og legger fokus på studentpolitiske saker.
Ledere:
Undergrupper
Studenttinget har flere undergrupper som kan få støtte til sine formål og aktiviteter. Undergruppene er organiserte studentgrupper som eies av SOB.
Studentleder
Styreleder i Studentorganisasjonen kalles studentleder. Valg gjennomføres hvert år i april, og styreleders funksjonsperiode starter 1. juli samme år. Frem til 01.01.2015 ble leder og nestledervalgene gjort gjennom urnevalg.
Jon Hartvig Børrestad
Etter å ha vært anker i TV2s Premier League-studio et par år ble det i desember 2012 kjent at han skulle gå over til konkurrenten C More for å lede tippeligasendingene der.
I januar 2016 gikk han tilbake til TV 2.
Ælfstan
Ælfstan er et gammelengelsk mannsnavn.
Etymologi
Navneleddet ælf er dannet av gammelengelske ælf eller alf, «alv». Den norrøne formen av leddet var ælfR. Navneleddet stan har opprinnelse i gotiske stain, «stein». Den norrøne formen av navneleddet er steinn.
Utbredelse
Ælfstan var et populært mannsnavn i England fra 800-tallet til 1000-tallet.
Kjente personer med navnet
Personene i listen er ordnet kronologisk etter fødselsår.
Vilhelm (biskop)
Vilhelm var opprinnelig kannik hos erkebiskop Adalbert av Hamborg-Bremen og ble av ham innviet til biskop i Roskilde i 1060. Han fikk et nært forhold til Svend Estridsen som stadfestet jordegodsgaven kongens mor Estrid hadde donert kirken.
Vilhelm er begravet i Roskilde domkirke. Han ble etterfulgt av Svend Nordmand.
Nina-demningen
Nina-demningen er en demning med vannkraftverk i det sentrale Kina, i vassdraget Huang He. Vannkraftverket ligger i provinsen Qinghai. Ved igangsettelse hadde vannkraftverket en kapasitet på 160 MW.
The Nick of Time Baby
The Nick of Time Baby er en amerikansk stumfilm fra 1916, regissert av Clarence G. Badger.
Exxon Valdez
Oriental Nicety, tidligere kjent som Exxon Valdez, Exxon Mediterranean, SeaRiver Mediterranean, S/R Mediterranean, Mediterranean, og Dong Fang Ocean, var en oljetanker kjent for å ha grunnstøtt i Prince William-sundet utenfor kysten av Alaska og lekket råolje i sjøen. Skipet grunnstøtte 24. mars 1989, mens det var eid av Exxon Shipping Company. Skipet var på vei til Long Beach, California, mens det grunnstøtte ved Bligh Revet og forårsaket det andre største oljesølet i USAs historie. Størrelsen på oljesølet er anslått til å ha vært 120 000 m³, eller 257 000 til 750 000 tønner. På hendelsestidspunktet var «Exxon Valdez»-oljesølet rangert som det 54-rde største oljeutslippet i historien.
Skipet ble reparert og returnerte til drift tidlig på 90-tallet. Exxon forsøkte å gjeninnsette skipet i trafikk i Nord-Amerika, men ble forhindret av en lov som forbød skipet å returnere til Prince William sundet. Skipet ble etter hvert solgt til andre eiere for så å bli vraket i 2012.
Norwegian Mobile Army Surgical Hospital
Norwegian Mobile Army Surgical Hospital (forkortet NORMASH) var det norske feltsykehuset i Korea som fra 1951 til 1954 var en del av FN-kommandoens engasjement under Koreakrigen. Det norske feltsykehuset lå operasjonsmessig under USAs åttende armé.
I alt 623 nordmenn tjenestegjorde i NORMASH. Feltsykehuset fikk en etterfølger i det skandinaviske sykehuset National Medical Center. Dette norske bidraget regnes, sammen med bistand til India i 1947, som starten på Norges internasjonale humanitære engasjement.
Historie
29. desember 1950 fikk Norges Røde Kors forespørsel fra det norske Utenriksdepartementet om å sende et hospital for å bistå de stridende styrker i Korea. I løpet av de første dagene på nyåret 1951, skisserte man et opplegg med et feltsykehus etter modell av det amerikanske Mobile Army Surgical Hospital (MASH) med 60 senger og en bemanning på 83. Sykehuset var tenkt administrert av Norges Røde Kors. Stortinget godkjente opplegget for et norsk feltsykehus 2. mars 1951.
Robert Steen (canadisk politiker)
Han studerte juss ved University of Manitoba and the Manitoba Law School, og ble tatt opp som advokat i Manitoba i 1959. Han arbeidet i statsapparatet i Ottawa før han i 1966 ble innvalgt i Manitobas lovgivende forsamling for én periode. Utover på 1970-tallet hadde han mer suksess i bypolitikken i Winnipeg, hvor han i 1971 ble innvalgt i bystyret. Han sto der for en mer moderat linje og vant borgermestervalget i 1977 mot sin tidligere partifelle Bill Norrie med drøyt ett prosentpoengs margin. Han døde av leverkreft drøyt ett år etter å ha blitt valgt. og Norrie vant omvalget som fulgte.
Norwegian Mobile Army Surgical Hospital
Historie
Den 16. mai 1951 forlot de første mannskapene Norge. Neste gruppe fulgte 23. mai. Reisen tok tid og gikk fra Stavanger via München, Nice, Napoli, Beirut, Kairo, Karachi, Calcutta, Bangkok, Hongkong til Tokyo. Herfra til Seoul med militærfly.
Feltsykehuset ble første gang opprettet ved Uijongbu et par mil nord for Seoul, 8–16 km fra frontlinjen. Det bestod av såkalte «Nissenhytter» på ca. 140 m² samt telt. Operasjonteltet hadde 4 operasjonsbord. I løpet av de første 40 dagene ble 1 048 pasienter mottatt. Av disse var 23 sivile.
Feltsykehuset fikk sin neste lokalisering ved Dongducheon. I perioder med heftige kamper ble sårede fløyet inn døgnet rundt, opptil 3-400 på en natt. Alle nasjoner var representert, også fienden.
Høsten 1951 ble det utarbeidet en ny oppsetningsplan som forutsatte at personalet ble økt fra 80 til 105. 26. oktober 1951 ble det vedtatt å forlenge det norske engasjementet i Korea. Sykehuset fikk nå regulær militær status. De norske mannskapene gikk inn som en ordinær FN-feltenhet og byttet Røde Kors-uniformene med vanlige amerikanske uniformer og distinksjoner. Det norske feltsykehuset ble flyttet siste gang 4–5 km nordover i juni 1952.
Totalt tjenestegjorde 623 norske kvinner og menn ved sykehuset fordelt på i alt sju kontingenter. I tillegg kom en rekke sivilt ansatte sørkoreanere.
NORMASH mottok totalt 90 000 pasienter til undersøkelse og behandling. 4 317 ble utskrevet som friske. 10 268 ble overført til andre sykehus. 150 døde på sykehuset. Enheten gjennomførte i gjennomsnitt åtte operasjoner per dag.
Tap
To nordmenn ble drept i forbindelse med NORMASH-innsatsen under Koreakrigen. En sjåfør, Arne Christiansen, ble drept i en skyteulykke i 1952 og en kvinnelig laborant, Brita Reisæter, døde etter en trafikkulykke i tjeneste i 1954.
En tredje nordmann, Reidar Georg Tveit, døde også i tjeneste for FN i Korea. Han seilte på handelsskipet «Belocean», som gikk i fart for FN, ble syk og døde 23. august 1951
Medalje og minnesmerke
Tjenestegjørende i NORMASH ble tildelt Den norske Koreamedalje, spesielt innstiftet for oppdraget.
Sørkoreanere som var sivilt ansatt ved feltsykehuset fikk i 1972 sørget for at det ble reist et minnesmerke for NORMASH. I dag står dette utenfor fredsmuseet i Dongducheon, nord for Seoul.
Shapotou-demningen
Shapotou-demningen er en demning med vannkraftverk i det sentrale Kina, ved en stor meander i en vestlig (venstre) sideelv til vassdraget Hanjiang. Vannkraftverket ligger nær Riksvei G-2012 i fylkesbyen Shapotou (Shapotou Village) i prefekturet Zhongwei, nordvest i den autonome provinsen Ningxia Hui. Ved igangsettelse hadde vannkraftverket en kapasitet på 153 MW, fordelt på 11 små turbiner.
Demningen er 37,6 meter høy og om lag 300 meter lang. Vest for demningen er landskapet helt tørt, mens nedenfor demningen starter landbruks-området i Zhongwei-prefekturet, og dette strekker seg ned til Huang He-elva.
Reidar Godø
Reidar Lauritz Godø (født 15. juli 1915, død 10. oktober 2007) var en norsk marineoffiser, som i hovedsak tjenestegjorde i Kystartilleriet.
Ved krigsutbruddet i 1940 tjenestegjorde Godø på Oscarsborg festning, og ved det tyske angrepet på Norge var han med på senkinga av «Blücher». Godø forlot Norge ombord på MK «Sigurd» 13. mars 1941 og ankom Lerwick 16. mars. . Han deltok i den norske Brigaden i Skottland, og i 1944 blei han sjef for Kystartilleriets skole- og øvingsavdeling, da denne blei oppretta.
Etter krigen hadde han mange ulike stillinger i Kystartilleriet, inntil han i 1967 blei generalinspektør for våpengreina. I 1972 blei han stabssjef i Forsvarets overkommando. Sin siste post hadde han fra 1976 til 1980 som sjef for militærmisjonen i Brussel.
Godø nådde viseadmirals grad. Han mottok Krigsmedaljen, Deltagermedaljen med rosett, Haakon VIIs 70-årsmedalje og den britiske Defence Medal. Han var kommandør av St. Olavs Orden, storkorskommandør av den svenske Sverdordenen og storridder med stjerne av Den islandske falkeorden. Han mottok også tyske æresbevisninger.
Ilja Ivasjka
Ilja Ivasjka (født 24. februar 1994 i Minsk) er en belarusisk profesjonell tennisspiller.
Han har en 4. runde fra Wimbledon 2021 som beste Grand Slam-resultat. Har har vunnet én tittel på ATP-touren.
Kristen Nygaard
Kristen Nygaard (født 27. august 1926 i Oslo, død 10. august 2002 samme sted) var en norsk professor i informatikk, programmerer og politiker. Nygaard ble cand.real. med hovedfag i matematikk ved Universitetet i Oslo i 1956. Sammen med Ole-Johan Dahl fant han opp programmeringsspråket Simula i 1960-årene. Nygaard var en framstående motstander av norsk medlemskap i EU og var leder for Nei til EU på 1990-tallet.
Virke
Simula var det første såkalte objektorienterte programmeringsspråk. Etter hvert skulle det således vise seg å få varig innvirkning, ikke bare på faget programmering generelt, men også i den konkrete forstand at flere av de viktige, nyere programmeringsspråkene (som Ada og Java) i stor grad faktisk bygger på de samme ideene og mekanismene som ble introdusert i Simula.
Nygaards virksomhet var fra slutten av 1960-årene sterkt preget av hans sosiale engasjement, og han fokuserte på de sosiale konsekvensene av datateknologi, særlig hvordan norsk fagbevegelse burde forholde seg til denne teknologien. Han ble på denne tiden kontaktet av Norsk Jern- og Metallarbeiderforbund for å få assistanse til hvordan de skulle forholde seg til denne teknologien. Dette arbeidet førte til at det tidlig i 1970-årene ble inngått data-avtaler og oppnevnt datatillitsvalgte i arbeidslivet.
Politisk virksomhet
Nygaard var en framstående motstander av norsk medlemskap i EU. Han var leder for Nei til EU, med forløperen Opplysningsutvalget om Norge og EF, fra 1988 til 1995. Han hadde vært medlem av både Venstre og fra 1971 Arbeiderpartiet, men var ikke medlem av noe parti da han døde.
Heder
I 1998 mottok han Rosingakademiets hederspris sammen med Ole-Johan Dahl. I 2001 ble de to også tildelt den prestisjetunge Turing-prisen fra Association for Computing Machinery (ACM). Turing-prisen blir ofte uformelt betegnet som informatikkfagets Nobel-pris. Året etter, i 2002, fikk de to også John von Neumann-medaljen.
Nygaard var æresdoktor ved en rekke utenlandske universiteter og var kommandør av St. Olavs Orden.
Da Institutt for informatikk ved UiO flyttet inn i Ole-Johan Dahls hus i 2011 ble universitetets opprinnelige informatikkbygning døpt om til Kristen Nygaards hus. Huset har adresse Gaustadalléen 23 og brukes i dag som hovedkontoret til Norsk Regnesentral.
Alessandro Fei
Alessandro Fei (født 29. november 1978) er en italiensk volleyballspiller. Han representerte landet sitt under Sommer-OL 2012 i London, der han tok bronse med det italienske landslaget.
Sinsenlinjen
Sinsenlinjen er en trikkelinje som går mellom Oslo sentrum og Grefsen stasjon. Den betjenes av linje 17, som går mellom Grefsen stasjon og Rikshospitalet holdeplass.
Linjen forlater Grünerløkka-Torshov-linjen nord for Nybrua, følger Trondheimsveien forbi Carl Berners plass til Sinsenkrysset, krysser under Ring 3 og følger Storoveiens nordside til Grefsen stasjon der den møter Grünerløkka-Torshov-linjen igjen.
Ved Carl Berners plass og ved Sinsenkrysset er det overgang til T-bane, ved Grefsen stasjon overgang til Gjøvikbanen.
Historikk
Sinsenlinjen ble satt i drift etappevis. Den første delstrekningen ble åpnet 27. mars 1900 som Rodeløkkalinjen mellom Nybrua og Dælenenggata på Rodeløkka. Den ble drevet av Kristiania Kommunale Sporvei (Rødtrikken) med en linje som gikk mellom Egertorget og Rodeløkka. Traséen var Trondheimsveien–Helgesens gate–Rathkes gate–Verksgata (gjennom den nåværende Freiaparken)–Københavngata-Dælenenggata.
Sinsenlinjen selv ble åpnet 1. februar 1923 som en sidelinje til Rodeløkkalinjen, med endepunkt litt nord for Carl Berners plass. 19. desember 1939 ble den forlenget av A/S Oslo Sporveier til Sinsen. Den 6. februar 1949 ble Rodeløkkalinjen fra Helgesens gate nedlagt og erstattet med buss. 2. januar 1955 ble en ny sidelinje til Rodeløkka åpnet, denne gikk fra Carl Berners plass til Dælenenggata og videre i en sløyfe gjennom Dælenengata–Fagerheimgata–Marstrandgata–Københavngata–Dælenengata. 3. november 1957 ble linjen forlenget fra Sinsen til Grefsen trikkedepot, hvor den ble forbundet med Grünerløkka-Torshov-linjen. 23. april 1961 ble sidelinjen til Rodeløkka nedlagt igjen.
Fremtid
Det har blitt foreslått å bygge en trikkelinje mellom Sinsen terrasse og Tonsenhagen, med trasé videre på Trondheimsveien forbi Aker sykehus, i en kulvert videre til Bjerke, og via Årvoll til Tonsenhagen.
The Open Championship 1860
The Open Championship 1860 ble arrangert på Prestwick Golf Club i Prestwick, Ayrshire i Skottland i 1860.
Anna Swenonis
Anna Swenonis, eller Anna Svensdotter (død 31. juli 1527 i Vadstena) var en svensk nonne og bokmaler. Hun bedømmes å ha vært skriveren av store deler av håndskriftene AM 422 og Ups C 475.
Hun er kjent fra arkivarske handlinger som en nonne ved Vadstena kloster i 1478 og at hun i noen år var priorinne ved klosteret. Hun er trolig opphovsmann til en illuminerert bok fra omkring 1501–1527 som er en avskrift av Ingegerd Ambjörnsdotters bønnebok som nå forvares ved Kungliga biblioteket i Stockholm. Den er blant annet smykket med et bilde av Jomfru Maria i en stil som minner om Kapitelsalsmålarens illuminasjoner i klosteret.
Bebe Rexha
Bleta «Bebe» Rexha (født 30. august 1989) er en amerikansk-albansk sanger og låtskriver. Hun var medsanger i sangen «Take me home» av Cash Cash, var vokalist i det amerikanske bandet Black Cards, og skrev sangen «The Monster» av Eminem og Rihanna, som også var med på hennes første singel «I'm gonna show you crazy» fra 2014.
Barndom og oppvekst
Rexha ble født i bydelen Brooklyn i New York City. Begge foreldrene er av albansk opprinnelse. Rexha sin musikkinteresse startet i en alder av fire år, og hun fikk senere fortsette med denne interessen gjennom Tottenville High School, hvor hun fikk delta i musikaloppsetninger.
Hennes innfødte navn Bleta betyr honning-bie på det albanske språket, men har valgt å bruke Bebe som en del av sit artistnavn.
Solokarriere
Rexha jobber nå med sitt debutalbum som soloartist. 21. mars 2014 utga hun den første singelen på albumet, «I can't stop drinking about you». 23. desember 2014 slapp hun sin andre singel «I'm gonna show you crazy», som har vært på VG-lista topp 20 i 12 uker, med 17 som beste plassering. Samme dag ble også sangen «Gone» sluppet.
Big Voice of New Noise
Big Voice of New Noise er et samlealbum med artister som The Cut, Ole I'Dole & Jentene og Casino Steel, utgitt i 1981.
Reinaldo Rueda
Reinaldo Rueda Rivera (født 16. april 1957 i Cali) er en colombiansk fotballtrener. Han er (i 2022) trener for Colombias landslag. Tidligere har han vært trener for, , Chile og Flamengo og  en rekke av Colombias landslag: U-17, U-20, U-21, U-23 og en tidligere periode som sjef for A-landslaget. Han var trener for Colombias U-20-lag som ble nummer tre i VM for U-20-lag i 2003. Samme år var han også trener for U-17-laget som ble nummer fire i VM. Han førte Honduras til fotball-VM 2010 og Ecuador til VM 2014.
New York (1916)
New York er en amerikansk stumfilm fra 1916, regissert av George Fitzmaurice.
Handling
Historien handler om Oliver King fra Paris, som blir interessert i en vakker ung kvinne. Når han oppdager hennes virkelige karakter, gir han henne opp. Men deretter blir han utpresset, med at kvinnen har fått en baby som Oliver visstnok skal være faren til. Senere dør den unge kvinnen. King oppdrar deretter barnet på egen hånd, en gutt, men nekter å erkjenne sitt foreldreskap. Han gifter seg med en annen kvinne, som ikke vet noe om disse hendelsene.
Wendell, gutten hans - nå som en ung mann, blir deretter utvist fra college. Han flytter inn i det tidligere hjemmet til Kings kone. Men Wendell får besøk av Mrs. King, o han angriper henne i en beruset tilstand. I konfrontasjonen dreper hun Wendell. En rettsmedisineren setter dette som selvmord. Dagen etter tilstår Mrs. King hva hun har gjort overfor ektemannen sin.
Stolssvaoverbygget
Stolssvaoverbygget er et 71 meter langt rasoverbygg på tidligere europavei 136 i Rauma kommune i Møre og Romsdal. Det ble erstattet i 2014 av Vågstrandtsunnelen.
Homborsund
Homborsund er et strandsted sør i Grimstad kommune med postnummer 4888.
Geografi
Stedet ligger på kystlinjen omtrent midt imellom Grimstad by og Lillesand by. Utenfor ligger øyene Homborøya og Store Grønningen, med Homborsund fyr. Nord for Homborsund ligger Bufjorden, som skiller store deler av Homborsund fra fastlandet. Eide skole ligger i Homborsund. Med drøyt 114 km avstand til Hirtshals er Homborsund den delen av Norge med kortest avstand til Danmark, tett fulgt av nabobydelene Fevik og Holvika.
Historie
Stedet var tidligere del av Eide kommune, som ble delt mellom Landvik og Lillesand i 1962. Homborsund ligger på den delen som ble en del av Landvik, som igjen i 1971 ble slått sammen med Grimstad.
Stedet er nevnt i Sverresagaen, som Hornborusund, og navnet kommer antagelig fra det norrøne ordet hornbora, den hornbærende. 22. juli i 1640 ble det kjempet en kamp mellom et nederlandsk og et fransk skip i Skagerrak. Pirater fra Dunkerque i Frankrike kom for å plyndre handelsskip, og angrep et nederlandsk skip. Det møtte overmakt, og måtte rømme, og tok inn til Homborsund hvor de satt skipet i brann. De flyktet så videre til Lillesand.
Fauna og flora
Planten Narrmarihand er funnet som det eneste stedet i Fastlands-Norge, på Kalvehageneset i Homborsund.
Samiske geografiske navn i Sørfold
Samiske geografiske navn i Sørfold (knr 1845) angir stedsnavn i Sørfold kommune som har en alternativ samisk form. Da stedsnavn kan referere til geografiske områder av noe utstrekning, kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Sørfold er et lulesamisk område, men det grenser til det pitesamiske området i sør.
Verdenscupen i hurtigløp på skøyter 2009/10 – Verdenscup 3 – 1500 meter menn
Verdenscuprunde tre av sesongen 2009/10 i hurtigløp på skøyter for menn på 1500 meter i Vikingskipet i Hamar, Norge lørdag den 21. november 2009.
Distansen ble vunnet av amerikanske Shani Davis på 1.44,27 foran canadiske Lucas Makowsky på andreplass og norske Håvard Bøkko på tredjeplass. Gruppe B ble vunnet av nederlandske Kjeld Nuis foran canadiske Jeff Kitura på andreplass og franske Alexis Contin på tredjeplass.
Mehmet Okur
Mehmet Okur (født 26. mai 1979) er en tyrkisk profesjonell basketballspiller. Han spiller for Utah Jazz i NBA. Han har også spilt for Detroit Pistons fra han ble profesjonell i 2002 til 2004. Han er 2,12 meter høy, veier 120 kilo og kallenavnet hans er «Memo».
Climb Ev’ry Mountain
«Climb Ev'ry Mountain» er en amerikansk sang med melodi av Richard Rodgers og tekst av Oscar Hammerstein II. Den er hentet fra musikalen The Sound of Music fra 1959, hvor den blir fremført av Moder Abbedisse på slutten av første akt. Rollen som Moder Abbedisse ble spilt av Patricia Neway i originalproduksjonen. Sangen er tematisert som et åndelig stykke, for å oppmuntre mennesker til å ta ethvert steg for å oppnå sine drømmer.
«Climb Ev'ry Mountain» deler åndelige overtoner med sangen «You'll Never Walk Alone» fra musikalen Karusell. De blir begge fremført av kvinnelige mentor-rollefigurer i musikalene og blir anvendt for å gi styrke til protagonistene i historiene. De blir begge gitt kraftfulle gjentakelser på slutten av deres respektive musikaler.
Imidlertid, da Hammerstein II skrev teksten utviklet den sine egne åndelige overtoner langs linjene til en tidligere Hammerstein-sang: «There's a Hill Beyond a Hill». Han følte at metaforene med å klatre i fjell og vade over elver passet bedre på Marias leting etter sitt åndelige kompass.
Imidlertid var mentoren bak sangen Søster Gregory, dramasjef på Roslyn college i Illinois. Brevene hun sendte til Hammerstein II og til Mary Martin, den første Maria von Trapp på Broadway, beskriver parallellene mellom en nonnes valg for et religiøst liv med de valgene menneskene må ta for å finne hensikt og retning i livet. Da Søster Gregory leste manuskriptet til teksten, tilstod hun at det «drev [henne] til kapellet», fordi teksten formidlet «en lengsel ... som vanlige mennesker føler, men ikke kan meddele».
Selv om sangen har paralleller med «You'll Never Walk Alone», deler den musikale likheter med sangen «Something Wonderful» fra musikalen Kongen og jeg. Begge sangene blir spilt i et liknende bredt tempo, og begge sangene har akkompagnementer avbrutt av tunge akkorder i orkesternotene.
Opprinnelig fremførte Moder Abbedisse sangen i slutten av første akt, men da Ernst Lehman skrev manuskriptet til filmversjonen byttet han scene, slik at «Climb Ev'ry Mountain» ble den første store sangen i andre akt.
Da Robert Wise og hans team filmet denne scenen, hadde Peggy Wood visse reservasjoner overfor teksten, som hun syntes var for «pretensiøs».
Andre versjoner
Tony Bennett hadde en meget mindre hit i 1960 med sin innspilling av sangen.
I 1961 spilte den walisiske sangeren Shirley Bassey med Geoff Lowe and His Orchestra den inn og utgav den på en dobbelt A-sidet single med «Reach for the Stars». Den nådde en førsteplass på den britiske singlelisten og lå der i atten uker.
I 2003 ble Guy Sebastians sjelfulle stemme og moderne tolkning hørt av Tv-seere på Australian Idol sesong 1, da han fremførte den på temakveld 1960-årene. Sebastian gikk hen og vant og ble den første Australian Idol. I 2004 spilte han inn «Climb Ev'ry Mountain» på plate, og den finnes på hans single «All I Need Is You», som lå som nummer én på den australske singlelisten.
Norsk versjon
G. Gjerstad har skrevet en norsk tekst. Den norske tittelen er «Se over fjellet».
I reklamebruk
Den ble tilpasset fjernsynskampanjen «Confidence» for National Australia Bank (2007).
Trine Skarvang
Trine Skarvang (født 23. august 1953 i Arendal) er en norsk pedagog og lærebokforfatter. Hun er tidliger lokalpolitiker (FrP), og har sittet i bystyret i Oslo.
Bakgrunn
Skarvang er utdannet diplomøkonom og Master of Management fra Handelshøyskolen BI. I tillegg har hun høyskolestudier innen ledelse, IKT, innovasjon og entreprenørskap. Hun arbeidet i databransjen og administrasjon/økonomi i det private næringslivet. Hun er utdannet pedagog, og var faglærer for økonomiske/administrative fag og Salg og servicefag ved Sandaker videregående skole fra 1999. i perioden 2008-2014 arbeidet hun som lektor ved Bjerke videregående skole. I 2010 tok hun Gründerskolen ved Universitetet i Oslo og Boston University, og i 2014 Smart læring ved NTNU. Fra høsten 2013 har Skarvang arbeidet på Kuben videregående skole.
Hun har tidligere skrevet lærebøker til studieretningen Salg og service. Etter Kunnskapsløftet har hun skrevet lærebøker innen programområdet Entreprenørskap og bedriftsutvikling og Service og samferdsel.
Politikk
Skarvang har sittet i bydelsutvalget i bydel Grorud i perioden 2003-09. I perioden 2003-07 var hun nestleder. Hun har vært medlem av samferdsel-, miljø- og byutviklingskomiteen. Etter kommunestyresvalget 2007 fikk hun plass i Oslo bystyre og i Byutviklingskomitéen. Fra 2009 gikk hun over til Kultur og utdanningskomiteen, men stilte ikke til gjenvalg i 2011.
Nächte des Grauens
Nächte des Grauens er en tysk stumfilm fra 1916, regissert av Arthur Robison.
Handling
En ekstremt misunnelig artist kler seg ut i et ape-kostyme for å drepe alle mennene som han mener kommer alt for nær hans kone - en annen artist.
Andreas Wank
Wank deltok i junior-VM i 2005, 2006, 2007 og 2008. I Zakopane i 2008 ble han juniorverdensmester både individuelt og i lagkonkurransen.
I Vinter-OL 2014 ble han olympisk mester i laghopp.
Singapores økonomi
Singapores økonomi er preget av å være en liten, men utviklet økonomi. Singapores økonomi kan beskrives som en blandingsøkonomi hvor selskaper og privatpersoner kan styre mye av driften ut ifra et kapitalistisk ståsted, mens staten eier store andeler i singaporske firmaer. Minst 60% av BNP kan spores tilbake til bedrifter hvor staten står som eier. Verden åpnet opp øynene for Singapore (og mange andre sørøstasiatiske land) etter 1960 da landet opplevde oppsiktsvekkende høye vekstrater. Singapore, Hongkong, Sør-Korea og Taiwan ble kalt de fire tigrene og termen tigerøkonomi er senere blitt en term som er blitt brukt på land som oppnår høy vekst i økonomi og velstand. Mesteparten av Singapores økonomi baserer seg på internasjonal handel.
Makroøkonomiske tall
Veksttall :
Internasjonal handel
Handel med andre land er nødvendig for Singapore da landet har svært lite med egne naturressurser. Varer importeres inn for så og foredles før de sendes videre til andre land.
Hvis man ser på internasjonal handel i forhold til BNP ((Import + Eksport)/BNP) så var den på 2,9, mens Norge hadde 0,5 og verden hadde 0,42 (basert på estimerte tall for 2009 )
Singapore havn
Singapore havn er en svært viktig ressurs da deres økonomi er avhengig av internasjonal handel. Singapores havn blir ofte kalt verdens mest travle havn. Denne tittelen er ettertraktet av mange havneområder rundt om i verden og kan måles på flere måter (antall containere, antall tonn, antall skip, trafikk osv.). Tall fra American Association of Port Authorities viser at Singapore havn er verdens største havn når det gjelder antall tonn og antall containere som har vært igjennom havnen.
Referanser
সিঙ্গাপুর
Amstel Gold Race 2014
Amstel Gold Race 2014 var den 49. utgaven av sykkelrittet Amstel Gold Race. Rittet ble avholdt 20. april, og strakk seg over 251 km. Philippe Gilbert vant for tredje gang.
Lag
I tillegg til de 18 UCI WorldTourlagene ble 6 andre lag invitert til å delta:
Helleristningene i Tanum
Helleristningene i Tanum ligger i Tanum kommune i Bohuslän hvor det er funnet ca. 350 helleristningsfelter fra bronsealderen. Det største feltet, Vitlyckefeltet, er på nærmere 300 enkeltfigurer, blant dem det berømte «brudeparet» og rundt 170 skålgroper. Ikke langt fra dette feltet er Vitlycke museum, med blant annet kopier av bygninger fra bronsealderen.
Området ble tatt inn på UNESCOs verdensarvsliste med begrunnelsen om at disse ''er et vitnesbyrd om livet i den europeiske bronsealderen.
Motorvei
Motorveien på E6 går gjennom området. Vägverket ville ikke bygge rundt området, ettersom det skulle gi mindre reisetidsgevinst. I stedet ville de forsøke å minimere skaden av veien ved å bygge tunnel. I juni 2009 godkjendte regjeringen Vägverkets forslag. Bygging pågikk fra 2013 til 2015. Dette var den siste biten i den nå sammenhengende motorveien mellom Oslo og København via Göteborg.
Prohylesia
Prohylesia er en slekt av sommerfugler som hører til familien påfuglspinnere (Saturniidae).
Helleristningene i Tanum
Motorvei
Da motorveien ble innviet åpnet samtidig en rasteplass med informasjon om verdensarven. Fra rasteplassen har man utsikt over området.
Prohylesia
Utseende
Nokså små, spinkle, brunlige påfuglspinnere uten øyeflekker på vingene. Vingene er ganske brede, forvingen ender i en spiss. Forvingen har to ganske rett, smale, mørke tverrstreker, bakvingen et bølgete tverrbånd langs ytterkanten.